Nyári bőrápolási tippek - Life magazin
Kezdőoldal Szépség Nyári bőrápolási tippek
A nyár már szinte itt van a nyakunkon; az időjárás folyamatos monitorozása mellett azonban van más dolgunk is, például bőrünket is fel kell készíteni, mielőtt beköszönt az igazi nyár. Ahogy a ruhatárunkat felfrissítjük az új szezonban, úgy a bőrünknek is megújult, az évszakhoz igazodó rutinra van szüksége. Próbáld ki a FOREO tanácsait, amelyek tetőtől-talpig segítenek bőrödet kihozni a hibernáció állapotából és felkészülni egy igazán forró nyárra.
Töltsd újra a vizes kulacsot!
Télen több krémes capuccino fogyott, mint víz? Könnyű beleragadni a kényelmes szokásokba, és ilyen italokat kortyolgatni, főleg hűvös, száraz időben. De a meleg beköszöntével itt az idő – szinte – minden folyadékot vízre cserélni! Ne feledd, legalább 8 pohár víz naponta, hogy se te, se a bőröd ne szomjazzon.
Az a munka, amelyet a gyönyörű bőr elérése érdekében teszel, csak akkor éri meg igazán, ha a nap káros hatásai ellen is harcolsz. Meglepő módon a védekezést belülről is elkezdheted! A likopin segít megvédeni a bőrt a leégéstől és segít elnyelni mind az UVA, mind az UVB sugárzást. Válaszd a paradicsomot és a görögdinnyét, amelyek sok likopin molekulát tartalmaznak! A testünk képes a béta karotint A-vitaminná alakítani, amely elengedhetetlen az egészséges bőrhöz és igen, a válasz a répánál keresendő! Ezek az ételek nem helyettesítik a naptejet, de extra védelmet nyújthatnak. Viszont több idő, amíg belülről kifejtik hatásukat, így a fogyasztásukat kezd el minél előbb, például ma!
Hámlassz, hámlassz, hámlassz!
Ideális, ha a hámlasztás minden évszakban a bőrápolási rutinod része, de nyár beköszönte előtt mindenképpen ajánljuk! De ne feledd, nem kell túlzásba esned, csak azt elhalt hámréteget kell eltávolítanod, a mélyebb rétegeket ne csiszold le. Ha az elmúlt időszakban nem borotválkoztál vagy gyantáztál, – amit abszolút megértünk – akkor ez szintén praktikus módja annak, hogy a lábadról is ledörzsöld az elhalt bőrt. Készíts házi testradírt, itt egy recept.
FOREO DIY méz&citrom testradír recept
1 kinyomott citrom leve
Így készítsd: Vegyél egy nagy tálat, mérd bele a cukrot, amely a hámlasztásban segít. Majd öntsd bele az olajakat, amelyek hidratálnak, és a mézet, amely számos gyógyító tulajdonsággal rendelkezik. Ne feledd hozzáadni a citromlevet, amely csökkenti a bőr elszíneződéseit és foltokat. Használd a keveréket megtisztított bőrön: körkörös mozdulatokkal masszírozd a bőrödbe testrészről testrészre haladva, majd langyos vízzel öblítsd le.
Nem a legjobb, ha pattanásokkal kell harcolnod a hőség idején, főleg, hogy azok elrejtése vagy eltakarása nem opció. Hogy ezt elkerüld, kezd egy rövid, de alapos tisztítással a napod, pl. a LUNA mini 3 arctisztítóval, melyet egy könnyed állagú, magas SPF fényvédelemmel rendelkező hidratáló követhet. A háton, mellkason, vagy a test más részein kialakuló aknékat is hasonlóan kezelheted, tehát nyugodtan vesd be a csodafegyvereket ezeken a testrészeken is.
Mivel a borotva okozta sérülésekben nincs semmi vicces, ennek kivédésére cseréld a borotvádat gyakran és használj borotvahabot, amely hatásos, így segít kitolni a két borotválkozás között eltelt időt is. Ugye tudod, hogy hosszú, meleg vizes zuhanyzások kiszárítják a bőröd? Ideje csökkenteni a zuhanyzás idejét és a víz hőmérsékletét is. A hűvös zuhanyos befejezés összezárja a pórusokat, és sima, ragyogó bőr lesz a jutalmad.
Kényeztesd lábad
Ha az utóbbi időszakot a lábad frottír zokniba göngyölve töltötte, akkor egy kis kényeztetés neki is jár a szandálos idő előtt. Ha nincs alkalmad pedikűröshöz menni, akkor ajánljuk ezt a hatékony megoldást: először is távolítsd el a megvastagodott bőrréteget sarokreszelő vagy csiszoló segítségével. Ezt kövesse egy tápláló bőrpuhító krém, vagy kenőcs. Jöhet a láb köré egy réteg folpack, majd pamut zokni, egész éjszakára. A műveletet addig ismételheted, amíg el nem éred a kívánt eredményt, azaz a szuper puha és egészséges lábat.